[{"text_idx": "#000006", "text": "Galwadau cynyddol i flaenoriaethu cefnogaeth ar gyfer y sector lletygarwch"}, {"text_idx": "#000010", "text": "\u201cBydd cannoedd o swyddi mewn tafarndai, bariau, gwestai a bwytai ledled Ceredigion mewn perygl pan ddaw sawl rhaglen gymorth i ben y Gwanwyn hwn,\u201d meddai Ben Lake AS, Llefarydd Trysorlys Plaid Cymru."}, {"text_idx": "#000017", "text": "\u201cMae\u2019r gefnogaeth yma mor bwysig,\u201d meddai Deborah Sagar, perchennog siop a chaffi Bonta Deli yng Nghaernarfon."}, {"text_idx": "#000019", "text": "\u201cMae\u2019r sector lletygarwch yn rhan mor annatod o\u2019n cymunedau ni \u2013 rydyn ni eisiau i bawb oroesi\u2019r cyfnod yma, a dod allan ohono fo yn gryfach ac yn fwy penderfynol nag erioed."}, {"text_idx": "#000020", "text": "\u201cWrth gerdded o amgylch y dref, mae hi mor dawel ac mewn un ffordd mae hynny\u2019n beth da \u2013 am fod pobol yn gwrando ac yn aros adref, ond mae o\u2019n drist ofnadwy hefyd."}, {"text_idx": "#000023", "text": "\u201cEr lles y bobl leol hefyd, byddai gallu mynd allan a chael sgwrs yn yr haul neu\u2019r tu allan i\u2019r dafarn yn wych,\u201d meddai."}, {"text_idx": "#000026", "text": "\u201cDyma un o\u2019r diwydiannau sydd wedi eu heffeithio fwyaf, ynghyd a\u2019r diwydiant creadigol,\u201d meddai Sara Beechey, perchennog Yr Hen Lew Du, Aberystwyth."}, {"text_idx": "#000028", "text": "Er bod y perchennog busnes yn croesawu\u2019r gostyngiad ar gost Treth ar Werth, dywedodd bod talu y gyfradd is o 5% yn anodd ar hyn o bryd."}, {"text_idx": "#000033", "text": "\u201cDoes yna neb yna i roi stop arna chdi yn ty\u0302\u201d"}, {"text_idx": "#000034", "text": "Mae Dewi Sio\u0302n, perchennog dwy dafarn ym Methesda o\u2019r farn y gall y Llywodraeth fod yn mynd gam ymhellach i\u2019w cefnogi."}, {"text_idx": "#000035", "text": "\u201cNid da lle gelli\u2019r gwell!\u201d meddai."}, {"text_idx": "#000036", "text": "\u201cY broblem ti am gael ydi pan ti\u2019n agor, os oes gen ti staff sy\u2019n cael hyn a hyn o oriau\u2019r wythnos \u2013 ella fedri di ddim rhoi\u2019r oriau yna iddyn nhw."}, {"text_idx": "#000038", "text": "\u201cDwi\u2019n bersonol wedi dweud erioed mai\u2019r peth pwysicaf i wneud hefo\u2019r sector lletygarwch \u2013 mae o\u2019n syml iawn \u2013 mae 50% o sales cwrw yn off-licence sale ond mae\u2019r duty ar gwrw siop a chwrw pub yr un fath."}, {"text_idx": "#000040", "text": "\u201cMae pobol yn dechrau mynd yn rhy gyffyrddus rw\u0302an yn ista\u2019n ty\u0302 yn yfed, sy\u2019n beth peryg \u2013 does yna neb yna i roi stop arna chdi yn ty\u0302,\u201d meddai."}, {"text_idx": "#000041", "text": "Byddai codi Treth ar Werth i 20% yn \u201cllorio\u201d busnesau lletygarwch yng Nghymru"}, {"text_idx": "#000042", "text": "Yr artist \u2018cwyrci\u2019 sy\u2019n gwirioni ar gathod ac yn arbrofi a\u0302 bwydydd rhyngwladol\nY Ty\u0302 Blodau lle mae \u201cysbryd Duw yn dod allan\u201d\nLlinos Medi yn cyflwyno\u2019i henw i gynrychioli Ynys Mo\u0302n yn San Steffan\n\u201cFfantasi\u201d yw\u2019r syniad y gallai Cymru annibynnol gydweithio\u2019n agosach a\u0302\u2019r Deyrnas Unedig"}]